Norske Folkelivsbilleder

Tittelbladet til 1854-utgaven av Norske Folkelivsbilleder av illustratøren Caspar Scheuren etter Adolph Tidemand. Bildet viser en nasjonalromantisk illustrasjon av en budeie i et fjellandskap med geiter, omgitt av middealderdekor og vignetter fra norsk folkekultur og dyreliv. Sentralmotivet er hentet fra folkevisa Ifjol gjætt' e Gjeitinnn som skildrer overgangen fra ungdommens frihet til voksenlivets ansvar.
Norske Folkelivsbilleder var et billedverk av Christian Tønsberg som kom ut i tre forskjellige utgaver i 1854, 1858 og 1861.

Verket viser reproduksjoner av norsk natur og miljøer utført av kjente norske malere. Maleriene ble reprodusert som fargelitografier og trykket i Tyskland.

Norske Folkelivsbilleder hadde tekster på tre forskjellige språk og var slik også rettet mot det europeiske markedet. Plansjeverket målte 53 cm x 40 cm og var ment å skulle ligge fremme på stuebordet.

Første og andre rekke inneholder tolv bilder med tolv tekster, den siste har fire bilder og fire tekster. I første rekke er det i hovedsak  Adolph Tidemand som har levert bidene, av andre kunstnere som bidro i verket var Hans Gude, Knud Bergslien og Johan Fredrik Eckersberg.
Tekstene var forfattet av Peter Christen Asbjørnsen, Jørgen Moe, Johan Sebastian Welhaven og Ivar Aasen.

 Kilder 
 Cecilie Boge: Nasjonsbyggar eller sosial klatrar? Chr. Tønsberg og Norske Folkelivsbilleder, hovedoppgave i historie - Universitetet i Bergen, 2001 digital utgave

 Eksterne lenker 


Kategori:Norske sakprosabøker
Kategori:Bøker fra 1854
Kategori:Bøker fra 1858
Kategori:Bøker fra 1861